section_heading: Snimanje i objava
paragraph_text: Prije početka snimanja Tuonele Amorphis je na neko vrijeme bio pauzirao svoj glazbeni rad jer mu je produciranje prethodnog albuma Elegy bilo izmarajuće, između ostalog zato što je bio primoran snimati u nekoliko studija. Tuonela je prvi album na kojem grupa nije izvršila produkciju. Nakon objave Elegyja koji se odlikovao elementima progresivnog metala, skupina je za Tuonelu odlučila pojednostavniti svoj glazbeni izričaj te je tako uvela elemente stoner i doom metala. Većina je pjesama izvorno bila skladana i snimljena bez upotrebe klavijatura, no njih je kasnije snimio gostujući klavijaturist Santeri Kallio. Drugi je gostujući glazbenik na albumu bio Sakari Kukko, koji je svirao saksofon na naslovnoj pjesmi i pjesmi "Nightfall" te flautu na "Rusty Moon".